Gabi Oprea pe înțelesul civililor

Gabi Oprea e o complicitate și o speranță. În 1993, la doar 10 ani după ce devenise ofițer al Armatei române, Gabi Oprea se retrage în rezervă. Avea 32 de ani și un răuvoitor ar putea să spună că i se făcuse poftă să pape din pensia statului român.

Fals, Gabi Oprea s-a retras din Armata Română pentru că a primit o ofertă de nerefuzat de la Federația Română de Tenis cu Piciorul. (Pentru cei care nu știu, tenis cu piciorul e un fel de politică cu sprâncenele.)

Foarte ciudat cazul: un ofițer de intendență devine în 1990 ofițer de justiție militară, iar 3 ani mai târziu, în 1993, se pensionează și merge șef la tenis cu piciorul.

Ca să-și mai rotunjească veniturile, în perioada asta, o face pe țucălarul pe lângă Miron Cozma. Cu helancă neagră și lanț de aur pe deasupra, veghează la liniștea Luceafărului pulanelor și al capetelor în gură. Imaginile din epocă ni-l arată pe Oprea la fel de demn cum îl vedem și azi, cu sprâncenele puse pe bigudiuri, pătrus de misiunea sfântă pe care o avea de îndeplinit. Colțurile gurii sunt uneori puternic arcuite în jos, rictusul unui efort colosal și-al unei concentrări supraumane – rictus care se mai poate vedea pe fața actrițelor din filmele porno la dubla penetrare anală.

Apropo de penetrare, scenariile și conspirațiile se întreabă: SRI tocmai îl penetra pe Luceafăr? Oprea e organul sub acoperire al unui sistem care voia să mai știe una-alta din Valea Jiului direct de la sursă?

În anul 2000, după 7 ani de pensie, tânărul Oprea devine vicepreședinte al Colegiului Național de Apărare. Colegiul Național de apărare este, oficial, o instituție de studii postuniversitare cu durata de 6 luni la care se pot înscrie “personalități civile si militare, absolvenți ai institutelor de învățământ superior civil sau militar, care ocupă sau pot ocupa, în perspectivă, funcții de conducere și decizie în domeniile politicii de securitate și apărare naționala.” Neoficial, o chestie securistică.

Parcă-i văd pe cei de la MAN, gândindu-se: Hei, pe cine să luăm noi vicepreședinte la Colegiul nostru de Apărare?… Aaa, știu, pe unul care s-a retras din armată și care acum îi cară geanta, bâtele de baseball și flegmele lui Miron Cozma.

Anii zboară și, trecând prin Năstase și PSD, prin Ilfov și alte afaceri bănoase, Oprea devine țucălarul interesului național. Imaginea de fante transpirat pe care o avea la chefurile lui Cozma de pe vremuri se metamorfozează în prestanța unui șef de sală mândru că fețele de masă sunt apretate și călcate la dungă. Împarte doctorate în stânga și în dreapta cu atitudinea lui Gigi când arunca bani colindătorilor.

E general cu patru stele, doctor în siguranță națională, a fost decorat de Iliescu și Băsescu, are un partid care, deși nu a participat niciodată la alegeri de unul singur, a fost în 5 guverne, iar de la Băsescu – de prin 2004 – care l-a catalogat drept șeful mafiei personale a lui Năstase, nimeni din politică nu l-a deranjat cu o vorbă. La DNA, se zice, există un culoare de vreo sută de metri numai cu dosarele sale, culoar apărat cu gard electric și trupe NATO. De curând a făcut o vizită de o săptămână în SUA unde s-a văzut printre alții cu procurorul general al SUA.

O astfel de transformare nu se poate înfăptui decât cu ajutorul lui Arsenie Boca. Iar aici nu ne referim la sfântul “wanna be”, ci la numele pe care îl are departamentul de la SRI dedicat transformărilor miraculoase.

Greu de crezut că Gabi Oprea este doar Gabi Oprea. E o complicitate, o speranță, o operațiune și o investiție. Și mai e degetul pe care Serviciile îl bagă din ce în ce mai adânc în curul democrației. Te uiți pe lista de vicepreședinți aleși acum la PSD și vezi și celelalte 4 degete ale mâinii.

De la Gâdea, trecând prin Rareș Bogdan și ce nu știu ce mozoliști mai sunt acum pe la B1, nimeni nu dă de pământ cu acest personaj profund dăunător și mizerabil. E mai apărat decât rezerva Băncii Naționale.

Polițiștii, ca breaslă, ar trebui să reacționeze. Să-i arunce căști de motociclist în freză, la fel cum i-au aruncat caschetele în bot lui Băsescu. La fel, ar trebui să protesteze cei din Liga Oamenilor care și-au luat Doctoratul pe Bune. După cum ar trebui să iasă în stradă Confederația Cetățenilor care mai au un Dram de Minte în Țara Asta.